'"Fullt af bílum í vandræðum"'
Bílar hafa setið fastir í Mýrdal vegna slæmrar færðar og hefur Björgunarsveitin Víkverji haft í nógu að snúast.
Að sögn Gísla Steinars Jóhannessonar úr björgunarsveitinni hafa flestir lent í erfiðleikum í Gatnabrún í Mýrdal með tilheyrandi umferðartöfum.
"Það er búið að vera fullt af bílum í vandræðum," segir hann og nefnir bæði fólksbíla og flutningabíla. Auk þess fór rúta út af veginum á Reynisfjalli í morgun.
Sjálfur hefur hann tekið þátt í að bjarga fjórum fólksbílum, auk vörubíls. Bílarnir festust annaðhvort í snjónum eða fuku út af veginum, að sögn Gísla Steinars.
Lögreglan á Suðurlandi hefur einnig aðstoðað ökumenn.
Á vef Vegagerðarinnar kemur fram að vegurinn um Reynisfjall sé lokaður eins og er.
Að sögn fréttaritara mbl.is á Suðurlandi snjóaði mikið á svæðinu frá því um kaffileytið í dag og fram yfir kvöldmat. Mun þetta vera ein mesta snjókoman þar í vetur. Snjórinn hefur verið erfiður yfirferðar fyrir bíla, auk þess sem skafrenningur hefur verið.
Uppfært kl. 21.45:
Snjóruðningsbíll Vegagerðarinnar er búinn að ryðja veginn um Reynisfjall og er hann því orðinn fær.
Bílar hafa setið fastir í Mýrdal vegna slæmrar færðar og hefur Björgunarsveitin Víkverji haft í nógu að snúast.
Að sögn Gísla Steinars Jóhannessonar úr björgunarsveitinni hafa flestir lent í erfiðleikum í Gatnabrún í Mýrdal með tilheyrandi umferðartöfum.
Lögreglan á Suðurlandi hefur einnig aðstoðað ökumenn.
Á vef Vegagerðarinnar kemur fram að vegurinn um Reynisfjall sé lokaður eins og er.